**Beretning til generalforsamlingen i Ringsted Skytteforening**

**Den 26. februar 2018**

Vi har netop afsluttet S-cup, hvor vi havde en del udfordringer med et nyt it system fra DGI, som gjorde, at selvom stævnet var oprettet og folk havde tilmeldt sig, så måtte vi overgå til det nye it-system, og manuelt taste alle tilmeldinger ind. Hertil konstaterede vi, at det nye system havde en del mangler og mange fejl, hvilket flere skytteforeninger inkl. Ringsted har tilkendegivet overfor DGI Skydning. Skytteforeningerne skal fremover bruge dette system til stævner da DGI vil have ensrettet it systemerne på tværs af sportsgrene, hvilket bevirker, at der mangler en del funktioner i forhold til skydning.

Ringsted Skytteforening har generelt mange arrangementer i gang hele året, som ikke altid er så synligt for medlemmer, da mange arrangementer ofte foregår uden for træningsaftenerne.

Vi løbende igennem året haft flere arrangementer med skoler, som ligger vejen forbi i dagstimerne på hverdage.

Af større arrangementer i 2017, kan det nævnes at vi stillede med 22 frivillige til Broløbet den 9. september, som hjalp til med alt fra afspærring, udlevering af mad og drikke, oprydning og truckkørsel. De 22 ydede en stor indsat og med godt humør selvom vejret ikke var for godt. Deres indsat gjorde, at vi fik 800 kr. pr. frivillig der deltog til foreningen. Vi har været med i flere år, hvor vi i de tidligere år, har haft opstillet en skydebane til brug for Velux medarbejdere, men i år, var det frivillige hænder der skulle bruges. Hertil er det forlydende, at det bliver det sidste Broløb.

Private arrangementer i foreningen har vi forsat mange af, som er spredt ud over hele året, men der er især mange omkring november/december, hvor firmaer afholder julearrangementer.

Lis Jespersen har fortsat sin målrettede træning, for udvalgte børneskytterne, og hertil tager børn og voksne ud til omkring 30 stævner om året rundt omkring i landet. Af resultater for skytterne i løbet af året, kan det nævnes, at vi har en riffelskytte der blev nr. 2 i præmievåben på luft 15 meter. Foreningen fik 3 landsdelsmestre. En udtaget riffelskytte til at skyde 50 meter riffel i England. En skytte skød præmievåben 50 meter riffel og blev nr. 5.

Nordea Ringsted har været en sponsor i foreningen i mange år, men de har valgt at opsige deres sponsorat, da de ikke længere sponsorere lokalt til mindre foreninger, men det skal gå igennem Nordea Fonden, som kun støtter større investeringer. Foreningen har søgt om fonde om tilskud til indkøb af en ny kompressor, hvortil vi afventer svar fra dette.

I bestyrelsen har det været drøftet, hvad man skulle investere pengene fra Broløbet i, og der kom et forslag omkring at få elektronisk markering på skydebanen. Bestyrelsen har undersøgt priserne, og prisen for at få elektronisk markering på alle standpladserne vil være på ca. 375.000 kr. Dette er en forholdsvis stor og dyr investering, som også ville kræve en større donationer fra fonde, som blev vurderet til, at passer bedre ind i forbindelse med at foreningen eventuelt flyttede op ad kælderen og til et nyt sted.

Bestyrelsen skal have en stor tak for samarbejdet i det forgangne år. Samt tak til de personer, der på anden måde bidrager til, at foreningen kan fungere i dagligdagen og giver en hånd når det kræves.

Hertil har foreningen fået 2 nye æresmedlemmer som er Jørgen-Arne Hansen og Kurt Themsen.